procesaur/Wiki.mk huggingface dataset:
Говорништво

Говорништво или ораторство — говорење пред група луѓе на подреден, умислен начин кој има за цел да ги информира, влијае врз, или да ги забавува слушателите. Како и кај било кој начин на општење, говорништвото се состои од пет најважни елементи „''кој'' кажува ''што'', ''кому'' со помош на кој ''медиум'' и со која ''цел''“?
Целта на говорништвото може да биде од едноставен пренос на информации, мотивирање на луѓето да дејствуваат на извесен начин, па до едноставно раскажување на некоја приказна. Добриот говорник треба да може и да ги менува чувствата на своите слушатели, а не само да ги информира. Во античка книжевност покрај оние родови што се составуваат во стих се појавиле и се развиле и прозни книжевни родови. Покрај филозофската книжевност и историографијата, меѓу овие спаѓа и говорништвото
1 Историја
Говорењето во јавност е речиси старо колку и самиот говор . Првите учебници на оваа тема се напишани пред поеќе од 2400 години, а принципите елаборирани во нив биле производ на практики и искуства на говорниците во Стара Грција. Овие основни принципи имаат претрпено промени како што се менувале самите општества и култури, но сепак тие останале изненадувачки униформни.
2 Вежбање
Доброто говорништво може квалитетно да се извежба со зачленување во некое говорничко друштво. Членовите учат со гледање и слушање, како и со лични вежби на кои другите членови даваат конструктивни примедби. Тие одредби се:
* Ораторство
* Употреба на гестикулации
* Контрола врз гласот
* Избор на речник
* Прибелешки
* Употреба на хумор
* Развивање на однос со слушателите
3 Водство
Успешното водство секогаш зависи од квалитетот на говорништвото на тоа лице, и истото често може да го надомести недостатокот на други способности. Целите за кои оваа вештина се употребува можат да бидат најразнообразни - Адолф Хитлер и Мартин Лутер Кинг двајцата употребувале говорништво со цел да извршат силно влијание врз оппштеството - но во прилично различни насоки.
4 Општо
Стравот од јавното говорење се нарекува глософобија (или неформално „трема“). Се смета дека ова е најчестата фобија во светот — дури почеста и од фобијата од смрт — таа е присутна кај 75% од сите луѓе на светот.
5 Говорништвото како мотив во уметноста
* „Мојот роднина Дикран, говорник“ — расказ на американскиот писател Вилијам Саројан.
6 Поврзано
* Глософобија
* Трема
* Говорник
* Дебата
* Елоквенција
* Оратор
* Ораторство
* Реторика
* Говор
Дузина

Дузина или дузена — алтернативен збор за бројот дванаесет (12). Зборот доаѓа од латинскиот збор ''duodecim''. Дузината е едно од најстарите примитивни групирања, веројатно заради тоа што месечината има околу дузина фази во една фаза на сонцето. Употребата на дванаесет како основен број, т.н. дуодецимален систем, веројатно започнала во Месопотамија. Дванаесет дузини (12<sup>2</sup> = 144) се нарекуваат грос. Дванаесет гроса (12<sup>3</sup> = 1,728) се нарекуваат маса, израз во употреба при испорака или купување на големо. Голема стотка е 120 или десет дузини (дузина за секој прст на обете раце).
Дузината е згодна бидејќи нејзините множители и множеници се згодни: 12 = 3 × 2 × 2, а 360 = 30 × 12. Во англо-американскиот свет пекарската дузина (наречена и долга дузина), е еднаква на тринаесет.
1 Поврзано
* Основа дванаесет
* Број 12
* Пекарска дузина
Градоначалник на Град Скопје

Градоначалникот на Град Скопје го претставува и застапува Градот Скопје. За својата работа градоначалникот одговара пред граѓаните на град Скопје. Сегашен градоначалник на Град Скопје е Орце Ѓорѓиевски.
1 Надлежности
Надлежностите на градоначалникот се следниве:
* ги прогласува актите на Советот и ги објавува во „Службен весник на Град Скопје“;
* се грижи и го обезбедува извршувањето на актите на Советот;
* се грижи за извршување на работите што со закон му се доверени на Градот Скопје;
* му предлага на Советот донесување на одлуки и други општи акти од негова надлежност;
* раководи со управните и административните органи и служби на Градот;
* управува со имотот на Градот во согласност со статутот;
* именува и разрешува главен архитект;
* му предлага на Советот именување и разрешување на раководни органи на јавните служби, установи и претпријатија основани од Градот;
* именува и разрешува раководни лица на административните, односно управните органи на Градот Скопје;
* донесува акти за кои е овластен со закон, статутот на Градот или акт на Советот;
врши и други работи утврдени со закон и со Статутот на град Скопје.
* Градоначалникот соработува со градоначалниците на општините од подрачјето на Градот Скопје, заради изградување на заеднички ставови, определување заеднички приоритети и преземање заеднички акции по определени прашања и проблеми од интерес за Градот како целина.
2 Список на Градоначалници на Град Скопје (1991-)
;Партија
#, Име(роден–починат), Слика, Мандат, Политичка припадност
1, Милан Талевски, 1991, 1993, ВМРО-ДПМНЕ
2, Горан Николовски, 1993, 1995, ВМРО-ДПМНЕ
3, Јове Кекеновски, 1995, 1996, ВМРО-ДПМНЕ
4, Ристо Пенов, 1996, 2005, ЛДП
5, Трифун Костовски, 2005, 2009, Независен
6, Коце Трајановски, 2009, 2017, ВМРО-ДПМНЕ
7, Петре Шилегов, 2017, 2021, СДСМ
8, Данела Арсовска, 2021, 2025, Независна
9, Орце Ѓорѓиевски, 2025, Тековен, ВМРО-ДПМНЕ
3 Извори и надворешни врски
*
Археологија на животната средина

Археологија на животната средина е наука која почнала да се развива кон средината на XX век и денес се има осамостоено како посебна дисциплина која има свои принципи, методи и техники.
Познато е дека археологијата е наука за мртвите работи. Но покрај тоа постојат и голем број на придружни елементи кои на изглед се чинат дека не се дел од „вистинската археологија“. Понекогаш тие демонстрираат значаен придонес да разбереме каков бил животот на луѓето во минатото. Многу од овие т.н. неартефакти им припаѓаат на почвата, фосилите од растенијата и остатоците од животните.
На прашањето што е тоа „археологија на животната средина“ може да се одговори многу поедноставено. Тоа е студија за проучување на интеракцијата помеѓу растенијата и животните помеѓу себе, како и со сите останати неживи елементи од природното опкружување. Дефинирано поинаку како екологија, или во поширока смисла на зборот тоа претставува наука за екологијата, но на древните човечки групи.
Археологијата на животната средина вклучува повеќе под-дисциплини кои ја документираат и толкуваат оваа врска, како: палеоботаника, геоморфологија, палинологија, геофизика, пејсажна археологија, човечка биологија и човечка екологија.
1 Поврзано
* Биоархеологија
* Зооархеологија
Стратосфера

Стратосфера — слој од атмосферата кој се простира над тропосферата до височина од 80 km. Воздухот во овој дел од атмосферата е доста разреден и сув. Затоа во неа небото е без облаци. Во оваа сфера, на височина меѓу 20 и 40 km постои голема концентрација на озон. Овој слој на стратосферата се нарекува озоносфера (или озонска обвивка). Озонот ги впива ултравиолетовите сончеви зраци, со што ја определува температурната структура на стратосферата, а со тоа и ги заштитува живите организми на Земјата од нивното штетно дејство. Меѓутоа, озоносферата во последно време, поради емисија на разни штетни супстанции, е загрозена. Првенствено, загрозувачи на озоносферата се фреоните (познати како CFC<sub>s</sub>, смеса на гасови составена од хлор, флуор и јаглерод), како и други халогени деривати на јаглеводородите (кои наместо флуор и хлор, содржат друг халоген елемент: бром, јод итн. Температурата на воздухот во долните делови од стратосферата, односно од горната граница на тропосферата, па сè до озонската обвивка не се менува и останува околу -55<sup>o</sup>C. Но, во озоносферата температурата се покачува и достигнува до над 80<sup>o</sup>C. Над озоносферата температурата започнува да опаѓа и во најгорните делови на стратосферата таа изнесува и до -80<sup>o</sup>C.
Тропосфера

Тропосферата го опфаќа приземниот, најгуст слој на атмосферата. Нејзината маса изнесува приближно околу 75% од вкупната маса на атмосферата. Нејзината дебелина се движи од 8 km над поларните до 18 km над екваторијалните предели. Во неа се наоѓа околу 90% од вкупната маса на воздухот и скоро целото количество на водена пареа. Затоа, во тропосферата се одвиваат сите атмосферски појави: водениот циклус, циркулација на воздушните маси, создавање на облаците, врнежите итн. Температурата на воздухот во тропосферата опаѓа со порастот на височината за 6<sup>o</sup>C на секои илјада метри. На нејзината горна граница, температурата изнесува од -50 до -80<sup>o</sup>C. Многубројните појави и процеси во тропосферата имаат значајно влијание врз времето и климата над одредени области на Земјата. Затоа таа е најважна за живиот свет, а и целата биосфера е составен дел на тропосферата.
Јоносфера

На горниот дел од мезосферата се надоврзува слој каде значителен дел од гасните молекули се наоѓаат во јонизирана состојба, поради нивната изложеност на сончевото зрачење и другите космички зрачења. Од овие причини, овој слој е познат како јоносфера и неговата маса е 5% од вкупната маса на атмосферата. Воздухот во неа е мошне разреден, а небото е потполно темно, бидејќи сончевите зраци не се одбиваат од разредените воздушни честички и јони.
Јоносферата има рефлектирачка улога при простирањето на електромагнетните бранови со голема бранова должина, односно со честота од редот на kHz. Оваа околност е искористена за обезбедување на радиоврски на поголеми растојанија.
Брановите кои се рефлектираат од јоносферата се радиобранови од електромагнетниот спектар и тоа од подрачјата: VL (Very Low), LF (Low Frequency), MF (Medium Frequency) и HF (High Frequency).
Во однос на пропагација на радио бранови, јоносферата има четири различни зони: D, E, F1 и F2. Во текот на денот постојат сите четири нивоа, додека ноќе F1 и F2 изгледаат како споени, а D и E воопшто не постојат.
D се протега 75-90км над земјата и истото има мал удел во патеката на радио брановите, односно ги ослабнува HF брановите кога патеката на пренос е во сончеви региони.
E се протега 90-130км и се користи за HF радио пренос. Во текот на ноќта неговиот интензитет се намалува и станува некорисен за пренос на радиобранови.
F1(200–250 km) и F2(250–500 km) кои се добро дефинирани во текот на денот, а во текот на ноќта формираат едно F ниво. Ова ниво е константно јонизирано поради најголемата изложеност на сончено зрачење и се користи за радио комуникации со голем опсег.
Римско ракописно писмо

Римско ракописно писмо или римски курзив (може и римско курзивно писмо) е вид на ракописно писмо кое се користело во Стариот Рим и донекаде во средниот век. Ова писмо се дели на старо (античко) и ново ракописно писмо (курзив).
1 Стар римски курзив
Големите букви кај стариот римски курзив или мајускул се исто така ракописни. Ова било секојдневното писмо и се користело за пишување на писма, трговски сметки, учениците го користеле учејќи ја латиницата, па дури царевите го употрребувале за издавање наредби. Поформалниот систем на пишување се засновал на римските големи букви, но курзивот бил побрз и понеформален. Се користел од ц. I век п.н.е. до III век, но веројатно постоел и од пред тоа; комичарот Плавт во неговото дело ''Псевдол'' (''Pseudolus'') во еден дел рапсрава за нечитливоста на ракописното (курзивно) писмо:
Calidorus: Cape has tabellas, tute hinc narrato tibi quae me miseria et cura contabefacit.
Pseudolus: Mos tibi geretur. Sed quid hoc, quaeso?
Calidorus: Quid est?
Pseudolus: Ut opinor, quaerunt litterae hae sibi liberos: alia aliam scandit.
Calidorus: Ludis iam ludo tuo?
Pseudolus: Has quidem pol credo nisi Sibylla legerit, interpretari alium posse neminem.
Calidorus: Cur inclementer dicis lepidis litteris lepidis tabellis lepida conscriptis manu?
Pseudolus: An, opsecro hercle, habent quas gallinae manus? Nam has quidem gallina scripsit. Калидор: Земи го писмово, и преслушај се каква каква беда и грижа ме истрошуваат.
Псевдол: Ќе те удоволам. Но што е ова, ти се молам?
Калидор: Што е?
Псевдол: По мене, буквиве самите бараат деца: една врз друга.
Калидор: Се шегуваш со мене?
Псевдол: Навистина, жими Полукса сметам дека ако пророчицата не може да ги прочита буквиве, никој друг не може да ги разбере.
Калидор: Зошто зборуваш лошо за овие красни писма и таблици, напишани од една красна рака?
Псевдол: Жими Херкула ти се молам, дали дури и кокошките имаат вакви раце? Зошто токму кокошка ги има напишано ова.
(Plautus, ''Pseudolus'', 21-30)
(Плавт, ''Псевдол'', 21-30)
Стариот римски курзив е тежок за читање за денешните читатели. Писмото користи многу лигатури, некои од буквите се нерепознатливи - „a“ изгледа слично како современото ракописно, „r“, „b“ и „d“ се речиси идентични, „e“ се состои од две исправени линии, „r“ и „t“ се многу слични, а „v“ личи на права линија напишана речиси како надзнак, наместо да стои на основата.
2 Нов римски курзив
Новиот римски курзив или минискул се развил од стариот римски курзив. Се користел од околу III до VII век, и користи букви попрепознатливи за денешниот читател; „a“, „b“, „d“, и „e“ се послични на денешните, а другите букви се меѓусебно пропорционални и не варираат по големина и поставеност на линијата. Ова писмо се корситело во царската канцеларија во доцноримско време и раниот среден век. Писмата унцијала и полуунцијала најверојатно се развиле од ова писмо; „a“, „g“, „r“ и „s“ се особено слични.
Според Јан-Олаф Тједер, новото римско ракописно писмо, покрај унцијалата, извршило влијание и врз сите други писма кои се користеле во средниот век.
Како се калеше челикот

''Како се калеше челикот'' (руски: ''Как закалялась сталь'') е соцреалистички роман од писателот Николај Алексеевич Островски (1904-1936) напишан во времето на Сталин. Главен јунак во романот е Павел Корчагин.
1 Историја
Во СССР романот бил адаптиран за филм со наслов ''Павел Корчагин'' во 1956.
Во 2000, во Кина направена е ТВ адаптација на романот во облик на серијал, каде сите глумци биле од Украина.
Книгата е добро позната по својата обемност (број на страници).
Кур (митологија)

Во сумерската митологија, Кур бил монструозен демон кој го персонифицирал домот на мртвите, Пеколот, „реката на мртвите“ (Поврзано Стикс), и празниот простор помеѓу праисториското море (Абзу) и земјата (Ма). Кур, како збор, исто така може да се однесува на голем број други работи. Додека може да ја означува персонификацијата на злобен ентитет, може исто така што се гледа како место или планина од некој тип. Боговите Нинурта и Иштар се сретнале со Кур како локација.
Дулеби

Дулебите (руски: ''Дулебы'', украински: Дуліби) биле еден од племенските сојузи помеѓу Источните Словени, формиран најверојатно помеѓу 6 век и 10 век. Дулебите се меѓу дванаесетте народи споменати во Првата Хроника.
Историчарите сè уште не се сигурни каде живееле Дулебите.
Радимичи

Радимичи (''Радзiмiчы'' на белоруски, ''Радимичи'' на руски; ''Радимичі'' на украински) се источно словенско племе, кое ги населувало источните брегови на Днепар, долж реката Сож и нејзините притоки. Има многу малку информации за Радимичите. Историчарите знаат дека во средината на 9 век тие им плаќале данок на Хазарите. Во 885 година Радимичите биле освоени од Принц Олег и станале дел од Киевска Русија.
За последен пат Радимичите се споменуваат во една хроника во 1169 година.
Митко Илиевски

Митко Илиевски (Блатец, Македонија - ) — еден од доајените на посвоената македонска филозофија. Завршил филозофија на Филозофскиот факултет во Скопје. Во прво време работи како асистент, а потоа како професор по повеќе значајни филозофски дисциплини на истиот факултет.
Основна преокупација на неговиот интерес е логиката, особено проблемот на дефиницијата, тема на која докторирал 1963 година.
Механизација

Механизација е употребата на машини како замена за човечка или животинска сила или употребата на мотори и погони за извршување на задачи од физикален карактер. Употребата на рачни алатки не спаѓа во механизација.
Изразот највеќе се користи во индустријата и земјоделството. Со примената на погонски алатки како дребунг на парен погон, времетраењето на извршување на задачите драстично се намалило, с со тао се зголемила и продуктивноста. Денес многу мал дел од изградбата на било што се врши рачно.
1 Воена употреба
Терминот се употребува и кај војската за гасеничарски оклопни возила, особено оклопни транспортери, за превоз на војска кој аинаку би марширала или би се возела во камиони. Механизацијата исто така дтрастично ја подобрила подвижноста и борбената способност на пешадијата. Кај вооружените сили на индустријализираните земји, обично пешадијата е механизирана во целост, можеби со исклучок на воздухопловните сили.
Егејски Острови

Егејските Острови (грчки: ''Νησιά Αιγαίου'', турски: ''Ege Adaları'') се група на острови во Егејското Море, коишто граничат со копнена Грција на запад и Турција на исток. Древното имe на Егејското Море, ''Архипелаг'', било подоцна употребено за островите кои ги содржи, и сега се користи, општо, со цел да се однесува на било која островска група.
Егејските острови се поделени на неколку групи (од север кон југ):
* Северноегејски Острови
* Северни Споради
* Арго-Саронски Острови
* Киклади
* Додеканези (Јужни Споради)
Скоро сите од Егејските Острови моментално припаѓаат на Грција и се поделени помеѓу деветте периферии. Сепак, поседот на морето и некои од островите е извор на моменталниот спор помеѓу Грција и Турција. Поимот Италијански Егејски Острови (италијански: ''Isole Italiane dell’ Egeo'') се користи понекогаш со цел да се однесува на егејските острови освоени од Италија за време на Итало-турската војна во 1912 и анексирани со Договорот од Лозана од 1923 до 1947: Додеканезите, вклучувајќи ги Родос и Кастелоризо.
1 Поврзано
* Список на грчки острови
Лав Книпер

Лав Константинович Книпер (руски: ''Лев Константинович Книппер'') ( во Тбилиси - во Москва), a руски композитор со делумно германско потекло и активен ГПУ - НКВД агент на советската тајна полиција.
Тетка му била Олга Книпер (жена на Антон Чехов). Неговата постара сестра Олга Чехова исто така станала театарска глумица и се омажила за Михаил Чехов.
За време на Руската граѓанска војна се борел во редовите на белогардејците и ја напуштил русија со остатокот од силите на барон Врангел во 1920. При неговото повторно влегување во земјата во 1922, Книпер бил регрутиран од одделот за надворешни работи на ГПУ. Нема докази дека тој ги има поткажано своите колеги-композитори за време на репресалиите.
Студирал во Москва со Рајнхолд Глиер и Гнесиновата музичка академија. Во 20-тите, работел во Moscow Art Theatre заедно со Владимир Немирович-Данченко и Константин Станиславски.
Во 1934 тој на напишал неговата Четврта симфонија, во рамките на која е и славната песна Полушко Поле, со текст (посветен на Климент Ворошилов) од Виктор Гусев. Оваа музика станача една од песните за марширање на Хорот на Црвената армија. Книпшер не страдал од нападите на Андреј Жданов, кој цензурирал други композитори.
Книпер бил мошне продуктивен автор. Напишал пет опери (меѓу кои и една за ''Малиот принц''), 20 симфонии, балети, дела за пијано и филмска музика. Тој ја изучувал и етномузикологијата во централноазиските републики и ја истражувал народната музика на Туркменистан, Киргистан и Таџикистан.
1 Наводи
# Beevor, Antony (2004) ''The Mystery of Olga Chekhova: was Hitler's favorite actress a Russian spy?'' ISBN 0-670-03340-5
Региони на Грција

Регионите (грчки: ''γεωγραφικά διαμερίσματα'') претставуваат традиционална (порано и официјална) суб-национална поделба на Грција. Постојат 10 региони (седум на копното и три островски групи), кои се понатамошно поделени на 54 префектури.
# Тракија
# Македонија ,
# Тесалија
# Епир
# Централна Грција
# Атика ,
# Пелопонез
# Егејски Острови
# Јонски Острови
# Крит
''Поврзано: области и окрузи на Грција''
Курдистан

Курдистан (|كوردستان/''Kurdistan'', „земја на Курдите“, порано ''Курдија'') е географски и културен регион на Блискиот Исток, главно населен со Курди.
Територијата на Курдистан е поделена помеѓу четири држави: Турција, Ирак, Иран и Сирија. Курдистанските региони на Ирак и Иран се официјално признати како делови од Курдистан, додека турската и сириската влада не ги признаваат како засебни демографски или географски региони деловите на Курдистан што се под нивна власт.
1 Поврзано
* Иранска Висорамнина
Чикаго

Чикаго (|Chicago) — голем град во сојузната држава Илиноис, САД и метрополитенска област која го вклучува градот и околните области. Градот Чикаго е најголемиот град на средниот исток на САД и третиот најнаселен град во САД, со околу 2,75 милиони жители. Метрополитенската област на Чикаго, понекогаш неформално именувана како Чикаголенд, има население од 9,4 милиони жители во Илиноис, Висконсин и Индијана, правејќи го третиот најголем во Соединетите Држави. Чикаго се наоѓа на југозападниот брег на езерото Мичиген и е транспортен, индустриски, политички, финансиски, медицински и високообразовен центар. Чикаго е неформално наречен и „Вториот Град“, „Ветровитиот Град“, „Градот на Големите Рамења“, „Чи-Сити“ и „Чи-Таун“. Се наоѓа во Среден Запад во САД.
Чикаго бил основан во 1833 како град кој ги поврзува Големите Езера со системот на реката Мисисипи. Наскоро тој станал транспортниот центар на стариот северозапад со главни водни врски, канали и од 1855 со железница. Од 1890 тој бил еден од десетте највлијателни светски градови
По малку збунува ова со бројот на жителите бидејќи околу 3 милиони жители има само областа Cook County која се смета за централна област на градот, меѓутоа има уште неколку други области кои се надоврзани и кои исто така припаѓаат кон градот давајќи една бројка над 10 милиони жители од кои негде околу 35% припаѓа на луѓе од бела раса исклучувајќи ги тие од Шпанско или Латинско потекло на кои припаѓа околу 25%(најмногу од нив се од соседно Мексико). Од преостанатите околу 35% отпаѓаат на црната раса и останатите се жители од сите краеви на светот меѓу кои има голем број на Италијанци, Полјаци, Бугари, Срби и Грци, Македонци, како и припадници на жолтата раса.
Интересно е и да се напомене дека има специфична клима која изобилува со ветар во текот на целата година и е еден од најветровитите градови во светот. А прекарот "ветровитиот град" не доаѓа поради климата туку поради честото менување на страната на чикашките политичари.
1 Чикаго како тема во уметноста и во популарната култура
* „Чикаго (англиски: ''Chicago'') — песна на американската хард-кор група ''Articles of Faith''.* „Чикаго е, не е Чикаго“ (англиски: ''Is Chicago, Is Not Chicago'') — песна на американската рок-група ''Soul Coughing'' од 1994 година.* „Чикаго, сега!“ (англиски: ''Chicago, Now!'') — песна на британската рок-група Фол (''The Fall'') од 1990 година.* „Чикаго“ (англиски: ''Chicago'') — американски филм од 2002 година.
2 Наводи
Натпрефектури на Грција

Натпрефектура (|υπερνομαρχία; ''υπερνομαρχίες'') — поранешна второстепена управна единица и административен поделок помеѓу областите и окрузите во Грција. Тие биле раководени од избран натпрефект, чијашто улога е претежно церемонијална, со оглед на тоа што повеќето од префектуралните должности се извршуваат од страна на префектите кои се под натпрефектот.
Согласно законската реформа „Каликратис“, натпрефектурите се укинати на 31 декември 2010 година и припоени кон областите.
1 Список на грчките натпрефектури
* Натпрефектура Атина-Пиреј
** Префектура Атина
** Префектура Пиреј
* Натпрефектура Драма-Кавала-Скеча
** Префектура Драма
** Префектура Кавала
** Префектура Скеча
* Натпрефектура Родопи-Марица
** Префектура Родопи
** Префектура Марица
2 Наводи
Централна Грција

Централна Грција или Средна Грција (грчки: ''Στερεά Ελλάδα'') — една од тринаесетте периферии на Грција. Таа е поделена на префектурите Евбеја, Евританија, Фокис, Фтиотис и Беотија.
Централна Грција е централниот регион на Грција, на север од Атика и Пелопонез и на исток од Западна Грција и на југ од Тесалија и Епир. Регионот е еден од најпланинските во Грција. Климата на Централна Грција е умерена вдолж брегот и сува во внатрешноста.
Градови во секоја префектура: (Префектурите се со задебелени букви)
''Евбеја: (грчки: Εύβοια)''* Халкида (главен град)
* Агиос Лукас
* Еретрија
* Алеври
* Лимни
* Истиеја
* Псакна
''Евританија: (грчки: Ευρυτανία)''* Крпеница, грч. Карпениси (главен град)
* Мегало Хорио
* Микро Хорио
* Агиос Николаос
* Аграфа
* Просос
''Фокида: (грчки: Φωκίδα)''* Амфиса (главен град)
* Полидрасо
* Десфина
* Евпаљо
* Калоскопи
''Фтиотида: (грчки: Φθιώτιδα)''* Ламија (главен град)
* Камена Вурла
* Ипари
* Малесина
* Мартинос
* Сперхијада
* Мармара
* Аталанди
* Стилида
''Беотија: (грчки: Βοιωτία)''* Ливадија (главен град)
* Теба
* Асопија
* Пили
* Еликонас
* Паралиа Авлидос (поранешно Драмеси)
* Агиос Томас
Сеќавање на моите тажни курви

Сеќавање на моите тажни курви (шпански: ''Memorias de mis putas tristes)'' е роман од Габриел Гарсија Маркез.
Книгата е издадена на шпански јазик во 2004 година. Изданието на македонски беше издадено во 2009, со превод од страна на Мирјана Велкова.
1 Содржина
Старец наоѓа љубов на крајот на својот живот кога единствено ја очекува смртта. Ова е приказна за љубовна и сексуална врска помеѓу остарен новинар и девојче од работничка класа кое ја продава својата невиност за да му помогне на своето семејство. Новелата е за спомените и солидарноста, но исто така и за среќата во детството и откривањето на првата љубов.
2 Цитати
„Во моите деведесетти години одлучив да си подарам себеси љубовна ноќ со млада девица.“
„Ова беше нешто сосема ново за мене. Јас ја игнорирав уметноста на заведување и секогаш случајно ги одбирав моите невести за една ноќ. Повеќе според нивната цена отколку нивната привлечност и водевме љубов без љубов, повеќето време полу облечени и секогаш во темнина за да можеме да се замислиме себеси подобри отколку што сме...“
„Таа ноќ го открив неверојатното задоволство од набљудување на тело на заспана жена без поттик од желба или пречки од скромност.“
„Триумф на животот е тоа што старите луѓе ги губат нивните сеќавања на несуштинските нешта. Ние не се трошиме со времето, времето е алатка која го отстранува нашиот одвишок, како длето кое отстранува мермерни струготини за да го открие уметничкото дело.“
„Јас никогаш не сум отишол во кревет со жена за која не сум платил... До времето кога имав педесет години постоеја 514 жени со кои сум бил барем еднаш... Мојот јавен живот, од друга страна, беше сосема неинтересен. Двајцата родители починати, ерген без иднина, просечен новинар... и омилен кај карикатуристите поради мојата особена грдотија.“
3 Печатени изданија
* ISBN 1-4000-9580-8: Vintage; Шпански оригинал, мека обвивка
* ISBN 1-4000-4460-X: Knopf; превод Англиски, САД тврда обвивка
* ISBN 0-224-07764-3: Jonathan Cape; превод Англиски, Велика Британија тврда обвивка
* ISBN 80-207-1187-2: Odeon, превод Чешки, тврда обвивка
* ISBN 5-98358-161-9: Online; превод Руски, мека обвивка
Тирол

Тирол (германски: ''Tirol'' или ''Tyrol'', италијански: ''Tirolo'') е висока планинска област на Алпите која се наоѓа источно од Швајцарија. Се дели на Северен и Јужен Тирол и има вкупна површина од 26.262 км<sup>2</sup>. Има над 1,2 милиони жители. Северен Тирол се наоѓа во Австрија и сочинува посебна покраина наречена исто така Тирол. Јужен Тирол припаѓа на Италија и ја сочинува покраината Трентино-Јужен Тирол.
Северен Тирол се простира помеѓу Италија, Швајцарија, Германија и австриските покраини Предарлска на запад и Салцбург и Корушка на исток. Има површина од 12.647 км<sup>2</sup> и население од околу 470.000 жители. Главен град е Инсбрук. Северниот дел на Тирол ги опфаќа планините Ецталски Алпи (со највисок врв Вилдшпиц, 3.774 м), Лехталски Алпи (Цугшпице, 2.964 м) и други. Најпознати и најзначајни превои се Бренер (на 1.370 м) кон Јужен Тирол и Арлберг кон запад (на 1.802 м). Климата е континентална и алпска, а висината на снежната граница изнесува до околу 2.800 м. Поголеми реки се Лех и Ин кои се десни притоки на Дунав. Најголемо е Ахенското Езеро. Тирол е земјоделско-индустриски регион.
1 Поврзано
* Тирол (покраина) — делот во Австрија
Баварци

Баварците се Германци од Баварија, Германија. Тие се потомци на Баварите, кои живееле на територијата на денешна Баварија и околината во римско време.
Баварците се препознаваат по:
# раѓање или живеалиште во Слободната држава Баварија
# јазик и култура (баварско наречје, историја на Баварија, баварска култура).
Постои политичка патрија наречена Bayernpartei („Партија на Баварија“) која се залага за самостојност на Баварија.
en:Bavaria#Population and area
Латини

Латините биле стар италски народ од Лациум Ветус (Стар Лациум), кои таму се доселиле во VIII или IX век п.н.е. од северот . Иако живееле во независни градови-држави, Латините зборувале еден ист јазик (латински), делеле иста религија и силна смисла за сродство, изразена во митот каде се вели дека сите се потомци на Латин, тестот на Енеј. Латин бил обожуван како Јупитер Латијарис на Монс Албанус (Монте Каво) за време на годишниот фестивал на кој присуствувале сите латини, вклучувајќи ги и римјаните. Латинските градови меѓусебно си давале заеднички права за постојан престој. Територијалните амбиции на Рим, резултирале со обединувањето на сите латини како нивни противници во 341 п.н.е., но сепак Рим победил во 338 п.н.е.. како резултат на оваа победа некои латински градови биле припоени кон римската држава, и нивните граѓани добиле полно римско државјанство. Други станале сојузници на Рим и уживале извесни привилегии.
Полека, со ширењето на римската власт во Италија, зборот „латин“ го изгубил своето етничко значење и станал правна категорија.
1 Поврзано
* Латин
* Алба Лонга
Итали

Старите италски народи (или едноставно итали) се сите оние народи кои живееле на територијата на Италија пред римските освојувања. Не сите овие разни народи биле лингвистички и етнички блиски. Некои од нив зборувале италски јазици, други зборувале старогрчки (заради доаѓањето на грчки колонисти), додека пак трети им припаѓале на други индоевропски гранки или пак воопшто не биле Индоевропејци. Класификацијата на некои од овие етникони е непозната или спорна.
* Аврунки
* Авсони
* Брутии
* Венети (јадрански)
* Вестини
* Волски
* Евганеи
* Екви
* Елимијци
* Енотријци
* Етрурци
* Италиоти
* Лапиги
* Латини
* Лепонтии
* Лигури
* Лукани
* Марси
* Марукини
* Месапии
* Оски
* Пелињи
* Пицени
* Сабини
* Самнити
* Сецели
* Сикани
* Сицелиоти
* Таврини
* Умбри
* Фалиски
* Фиденати
* Херники
1 Поврзано
* Староиталско писмо
JavaScript

JavaScript — производ на Netscape, и претставува скриптен јазик кој е објектно ориентиран, со можност да се извршува на повеќе хардверски и софтверски платформи. JavaScript е мал и едноставен јазик, кој се користи во комбинација со други производи и апликации, како на пример прелистувач (анг. web browser). Вгнезден во соодветен производ, JavaScript може да се поврзе со објектите во неговата околина и да овозможи програмска контрола над нив. Основата на JavaScript јазикот се состои од основно множество на објекти, како што се Array, Data и Math, основно множество на елементи на јазикот како што се операторите, контролните структури и искази. Основата на JavaScript може да се проширува во зависност од потребите со додавање на дополнителни објекти; пример:
*''Client-side JavaScript'' врши проширување на основата на јазикот со додавање на објекти за контрола на прелистувачот (Navigator, MS Internet Explorer или некој друг прелистувач) и Document Object Model објектот. На пример овие објекти овозможуваат да се додаваат и контролираат елементите од HTML формата или да се одговори соодветно на акциите на корисникот (клик на глушец, пишување во поле, или пак навигација низ страната).
*''Server-side JavaScript'' врши проширување на основата на јазикот со додавање на објекти одговорни за извршување на JavaScript на серверска страна. На пример: овие објекти овозможуваат комуникација со релациона база на податоци, обезбедуваат континуитет помеѓу две сесии или пак разменуваат податоци помеѓу две или повеќе различни апликации, или вршат некаква манипулација на податотeки сместени на опслужувачот.
JavaScript во комбинација со некои други технологии успешно се користи за изработка на AJAX апликации.
1 Поврзано
* Програмски јазик
Јонче Христовски

Јонче Христовски (Битола, 10 јануари 1931 — Скопје, 15 април 2000) — истакнат македонски пејач, текстописец и композитор на песни во народен дух, исклучително популарен естраден уметник, кој славата на македонскиот мелос ја пронесувал низ целиот свет. Создал сопствен интерпретативен стил, препознатлив и комуникативен со публиката. Најзапаметени меѓу народот ќе останат неговите сценски настапи со фрлање на палтото на земја, бакнување на земјата и боемскиот мераклиски начин на живот отсликан во неговите изведби на песните. Неговите песни изобилуваат со изворен македонски народен звук и ритмика и силен македонски патриотски дух на љубов кон Македонија, но и кон животот, песната, љубовта.
Се прославил со својата песна „''Македонско девојче''“ (1964), чии препеани верзии се појавиле на англиски, германски, дански, италијански, руски, српски, француски и шпански јазик. Впечатливи му биле и изведбите на песните: „''Животе мој''“, „''Ај засвирете ми чалгии''“, „''Запеј песна Македонко''“ и многу други во извонредно богатиот репертоар. Како најзапаметени и највпечатливи негови песни кои сè до денес се своевидни химни меѓу македонскиот народ, со огромна популарност се песните ''„Едно име имаме“'', ''„Ако умрам ил загинам“'', ''„Ој, Вардаре македонски“'', ''„И ние сме деца на Македонија“, ''„Мој роден крај“'', ''„Куќа имам на Пелистер“'' и многу други. Член бил на ансамблот „Танец“ (пејач и играорец), каде како кореограф изработил и создал кореографии за неколку ора, меѓу кои и Калајџиското Оро. Како одговорен за народната музика во ТВ Скопје, ја иницирал серијата „''Распеани градови''“ (1974), еден од најзначајните проекти на ТВС.
Јонче Христовски бил женет и татко на две ќерки. Неговата сопруга трагично го загубила животот во катастрофалниот Скопски земјотрес 1963 година и токму на неа и за љубовта кон неа, Јонче Христовски ја посветил и напишал една од своите најпознати песни ''„Животе мој“''. Во 2002 година во Скопје е основан ансамбл за народни песни и игри кој го носи неговото име, a македонско културно уметничко друштво со неговото име постои и во Германија.
1 Творештво
Јонче Христовски напишал голем број песни, кои ги изведувале бројни пејачи:
* Крчма отвори моме
*Македонско девојче (заедно со Виолета Томовска)
* Машка клетва ќе ти дадам моме* Малку сакам ич не дават* Ах љубов, пак љубов (заедно со Драги Митев)
* Љуби, љуби лудо младо (заедно со Драги Митев)* Ој, Вардаре македонски (заедно со Виолета Томовска)
* Неќум сакам (со Кочо Петровски)
Занает

Занает — занимање кое бара конкретни работни вештини. Историски ова би било неиндустриско производство во мал број или количество. Човекот кој се занимава со занает се нарекува занаетчија.
Домаќинствата на занаетчиите не биле толку самоиздржувачки колку оние кои се занимавале со земјоделство и, како такви, директно зависеле од трговска размена.
Занаетчиите особено се концентрирале во урбаните места и формирале еснафи. Бидејќи занаетчиите постојано работеле со размена на добра (покрај нивната изработка), и тоа барало извесно ниво на образованост, во општествената хиерархија тие имале повисоко место од селанството.
Занаетчиството бил главен облик на производство пред индустриската револуција. Исклучок од ова е помасовната организираната поделба на трудот наречена мануфактурно производство, која може да се претстави како преод од поединечниот занаетчија кон индустрискиот период.
1 Занаетот како тема во уметноста и во популарната култура
* „Сè, сè, ама занает“ (српски: ''Све, све, али занат'') — српска народна приказна.* „Тајите на занаетите“ — песна на руската поетеса Ана Ахматова.* „Шивачка“ — песна за деца на хрватскиот поет Григор Витез.* „Селскиот терзија и чирачето“ — расказ на македонскиот писател Ванчо Николески.* „Запис за ковачот“ — песна на македонскиот поет Анте Поповски.
2 Поврзано
* Занаетчиство
* Мануфактурно производство
* Индустрија
3 Наводи
nl:Handvaardigheid
Железно време

Како хронолошка одредница за почетокот на железното време се земаат последните векови од вториот милениум пне., те. околу 1200 г. пне. Оваа дата е во врска со значајните претумбации, кои во тој период го потресле поголемиот дел од средоземниот простор, т.н. егејски преселби. Поместувањето трае отприлика сè до VIII век п.н.е., кога настанува определено стабилизирање на племињата во географски аспект.
1 Македонија во железното доба
Железното време во Република Македонија според М. Гарашанин е поделено на: рано железно време I и II кое го покрива периодот до VI век пне. и железно време III кое го опфаќа крајот на VI век пне. кога најголемиот дел од Македонија пред сè го губи праисторискиот карактер во материјалната култура. Територијата на Република Македонија наоѓајќи се во централно-Балканскиот регион не претставувала географска, културна, етничка средина која била затворена и изолирана. Истата трпела влијание од другите културни групи од соседните простори. Долините на Вардар и другите реки претставувале особена комуникација меѓу север и југ те. помеѓу средна Европа и Егеј.
Со рекогносцирање евидентирани се железнодобски населби сместени на високи и потешко пристапни места. За разлика од населбите, некрополите се систематски истражувани и истите ги има во неколку типови: гробови под тумули, рамни некрополи и крајпатни гробови.
Во Висои е истражен тумул со 44 гробни конструкции, а во Пелагонискиот Регион исто така се евидентирани тумули кај селата Мојно, Орле и Чанчиште.
Други наоѓалишта од железното време се: Орлова Чука, Кунова Чука и Текешински лозја во источна Македонија. Во Охридската област познати се требенишките кнежевски гробови од VI век пне., потоа наоѓалиштата кај селата Радолишта и Речица.
Опсидијан

Опсидијан (или вулканско стакло) е минерал кој се состои од силициум диоксид (SiO<sub>2</sub>) скоро 70%, па и повеќе. Неговиот состав е многу сличен на гранитот и базалтот. Главните одлики му се:
* Тврдината по Мосовата скала изнесува околу 6,5 така што употребните траги на површината се создаваат полесно и побрзо отколку кај рожнеците.
* Има изразена мазна, сјајна површина со школкест прелом.
* Се јавува претежно во сива, сивоцрна и црна боја, иако дисперзниот хематит може да му даде темноцрвена или кафејава боја.
Банана-држава

Банана-држава — погрден поим за мала, често латиноамериканска или карипска држава која е политички нестабилна, зависна од земјоделието и владеена од мала, богата и корумпирана клика која е на власт благодарение на поддршката, воена и економска, на САД. Во поширока смисла, поимот „банана-држава“ може да се примени надвор од назначениот регион за секоја земја чија надворешна и внатрешна политика е зависна од надворешни фактори.
Автор на терминот „банана држава“ е американскиот хуморист О. Хенри, кој него го употреби мислејќи на Хондурас, познат по своето производство на банани и по доминацијата на неговото производство на банани од американските компании „Јунајтед фрут“ и „Стандард фрут“. Овие компании доста често се мешаат во внатрешните работи на Хондурас со цел на власт да биде гарнитура која ќе делува во корист на нивните деловни интереси.
Класичен период

Периодот во грчката култура од 70-тите години на V век п.н.е. до крајот на IV век п.н.е. е познат како класичен период. Тоа е време на силен процут на сите видови уметност, пред сè на архитектурата и скулптурата, кој ќе започне на грчко тло со обновата на атинскиот акропол по Грчко-персиските војни, но многу бргу ќе се прошири насекаде низ Средоземјето. Доаѓа до економско, политичко и воено јакнење на Кралството на Античките Македонци, чиишто владетели, а најмногу Филип II и неговиот син Александар III ќе ја преобразат Македонија во светски најмоќна држава. Иако територијата на Р. Македонија во ова време се наоѓала на маргините на овие големи збиднувања, не останала заобиколена од нив.
Над остатоците од старите железнодобски населби изникнуваат вистински градови - Добер, Идомене, Гортинија, Вилазора, Аталанта и др. Архитектонските остатоци откриени во наоѓалиштето Вардарски Рид кај Гевгелија потврдуваат дека градителските искуства од класичниот период започнале да се шират и кон север, додека големата гробница кај селото Бразда, близу Скопје, е можеби најдобриот доказ за многу брзото прифаќање на искуствата на градителството од класичниот период кај нас.
Раскошните гробни прилози од некрополите на античките градови кај Демир Капија и Исар-Марвинци сведочат за зголемената економска моќ на месното население, но и за добрите трговски контакти со најголемите уметнички центри на тоа време. Бронзените садови, белите лекити и хидријата сликана во црвенофигурален стил од Меидиас, од Демир Капија спаѓаат во редот на врвните тореутски и керамички производи, а бројните примероци раскошен накит од повеќе локалитети од Македонија само ја дополнуваат сликата дека во класичниот период на територијата на Р Македонија живеело урбанизирано население со високи уметнички критериуми.
Библиографија:
* В. Битракова-Грозданова, Религија и уметност во антиката во Македонија , Скопје, 1999.
* В. Битракова-Грозданова, Споменици од хеленистичкиот преиод во СР Македонија , Скопје, 1987.
* I. Mikulcic, Pelagonija utvrdena svetlosti arheoloskih nalaza, Beograd, 1966
* В. Соколовска, Археолошка карта на Р Македонија I, Рана антика, 80-85.
* В. Соколовска, Исар-Марвинци и Повардарието во античко време, Скопје, 1986.
ro:Grecia antică
Хеленистички период

Хеленистички период во светската археологија и историја се нарекува периодот по смртта на Александар III Македонски (323 г.п.н.е.) па до освојувањето на Египет од страна на Римјаните во 30 г.п.н.е. Во хеленистичката период се појавува нова култура која настанува со мешање на 3 компоненти: македонската, хеленската и староисточната. По големите освојувачки походи на Александар се формираат нови монархии и доаѓа до мешање на населението од различна етничка припадност на големи пространства, со што хелинистичката култура и начин на живеење ја прифаќа и негрчкото население.
Територијата на Вардарскиот дел на Македонија, на која веќе два века се чувствувало влијанието на хеленската култура и уметност, секако не останала заобиколена од овие процеси. Античките населби, како Лихнид, Стоби, Вилазора, Еударист, Антигонеја, населбите во наоѓалиштата Исар кај Марвинци, Вардарски Рид кај Гевгелија и многу други, прераснуваат во вистински урбанизирани градови, со бројни градби од профан и сакрален карактер. Во Лихнид, кој се истакнува како најзначаен меѓу градовите од елинистичката епоха кај нас, се гради и првиот антички театар, градот се стекнува со право да кова свои монети, а овде се наоѓа и едниствената досега откриена монументална гробница од Македонски тип.
Во некрополите често се среќаваат луксузни предмети, како златен, сребрен и бронзен накит, бронзени и керамички садови, произведени во некои од големите уметнички центри во Егеја и пошироко низ Средоземјето, но треба да се истакне локалната продукција на висококвалитетни керамички производи, теракоти и садови.
Бројните наоди на бронзена пластика, сребрени и бронзени монети сведочат за развиената економија на овие градови со центрите низ Средоземјето.
Римските освојувања на овие простори во средината на II в.п.н.е. не значат и крај на оваа т.н. хелинистичка култура и уметност. Таа не само што ќе продолжи да егзистира низ целиот II па и во текот на I в.п.н.е., туку и ќе биде во голема мера прифатена подоцна копирана од страна на освојувачите.
1 Библиографија
* В. Битракова-Грозданова, Археолошка карта на Р Македонија I, Хеленистички период , 95-99
* В. Битракова-Грозданова, Религија и уметност во антиката во Македонија , Скопје, 1999.
* В. Битракова-Грозданова, Споменици од хеленистичкиот преиод во СР Македонија , Скопје, 1987.
* I. Mikulcic, Pelagonija utvrdena svetlosti arheoloskih nalaza, Beograd, 1966
* В. Соколовска, Исар-Марвинци и Повардарието во античко време, Скопје, 1986.
Такс

Такс (англиски: ''Tux''), познат и како Пингвинот Такс е официјалната маскота на Линукс јадрото.
1 Потекло
Концептот за линукс маскота бил предложен од Линус Торвалдс, авторот на Линукс. Такс бил направен од Лери Евинг во 1996, по првичен предлог на Алан Кокс. Првата личност која го нарекла пингвинот „Такс“ била Џемјс Хјуз, според кого тоа значи „(T)orvalds (U)ni(X)".
Тукс бил дизајниран за натпревар за Линукс лого. Збунувачки, имало три паралелни натпревари и Такс не победил на ниеден од нив. Ова е причината зошто Такс се наведува како маскота, а не лого. Слики од некои од другите предлози можат да се најдат на . Такс бил направен од Лери Евинг користејќи ГИМП (слободен софтвер за графика) и бил издаден под следните услови
:''Permission to use and/or modify this image is granted provided you acknowledge me lewing@isc.tamu.edu and The GIMP if someone asks.''
Такс стана икона за Линукс и СС организациите, а една Британска Линукс корисничка група посвоила жив Африкански Пингвин во Бристолската зоолошка градина по повод еден Торвалдсов роденден.
2 Употреба
Такс е ѕвезда во многу игри, вклучувајќи го и Tux Racer, во кој корисникот го води Такс низ различни ледени ридови на неговиот стомак, пробувајќи да фати харинги и да ја достигне временската граница.
Во некои линукс дистрибуции, Такс го поздравува корисникот за време на подигање на системот, а кај повеќе-обработувачкките системи се прикажуваат повеќе такс-ови.
3 Благодарност до Такс
Во филмот Мадагаскар, пингвините кажуваат свој коментар за сцените. Кога Прајват се мачи со користењето на еден компјутер, Скипер му коментира „Ми кажа дека знаеш Линукс, Прајват!“
Ендокринологија

Ендокринологија е наука за изучување на болестите на жлездите со внатрешна секреција. Ендокрините жлезди оделуваат во крвта состојки, кои своето биолошко дејство го пројавуваат на растојание од нив. Тие состојки се нарекуваат хормони и играат значителна улога во одржувањето на постојанството на внатрешната средина или т.н. хомеостаза - задолжителен услов за нормалното одвивање на физиолошките процеси во организмот, независно од надворешната средина.
Ендокринологијата е важен и многу обемен дел од интерната медицина така што претежно за да се добие една убава претстава за сè што изучува ендокринологијата темата ќе биде само најопштите делови од болестите на жлездите со внатрешна секреција. Тие жлезди се : хипоталамус, хипофиза, надбубрежна жлезда, панкреас, штитна жлезда, метаболитските заболувања на коските.
Историја на театарот

Театарот настанал во Грција паралелно со развитокот на драмата, како последица од потребата за место каде ќе се изведуваат делата на големите антички писатели. Во почетокот бил граден од дрво, а потоа од камен,тетатарот оставил во наследство величествени изданија, честопати изградени од најквалитетниот мермер кој можел да се најде во тоа време.
Во грчкиот театар главен дел била оркестрата, со кружна основа, а гледачите седеле околу неа. Потоа настанала сцената, а помеѓу неа и местата за гледачи биле поставени влезовите. Грците не биле толку вешти архитекти како римјаните, и во отсуство на решение како да ја подигнат конструкцијата, идеалниот спој го нашле така што театрите ги вградувале во падината на некое брдо.
Доста често се случувало тетрите од хеленистичкиот период да се најдат надвор од урбаната средина, во недостатокот на избор од прикладна локација во самиот град.
За разлика од нив римјаните, технички поусовршена нација, немале потреба од тоа бидејќи како одлични градители подигнувале субструкција под самиот театар, па можеле да го изградат каде сакаат. Римскиот театар редовно имал полукружна основа. Гледачите седеле на скали кои ја опкружувале полукружната оркестра и сцената пред неа која служела како бина.
На територијата на Република Македонија од хеленистичкиот и од римскиот период, познати под заедничкото име - класичен период, до нас успеале да допрат само четири театри сместени во големите урбани градски целини : Скупи, Стоби, Хераклеја и Лихнид.
The Doors

The Doors е поранешна рок група од САД формирана во 1965, во Лос Анџелес, Калифорнија. Музиката на The Doors вклучува текстови со социјални, политички и психолошки влијанија претежно напишани од Џим Морисон. Прецизните удари на Џон Денсмор, органата и бас органата на Реј Манзарек и иновативниот стил на Роби Крајгер со видливи влијанија од фламенго, џез, блуз, класичната и индијанската музика, во комбинација со длабокиот, сугестивен и харизматичен глас на Џим Морисон биле добитната комбинација.
1 Постава
* Џим Морисон - вокали
* Реј Манзарек - пијано, клавијатури
* Роби Кригер - гитара
* Џон Денсмор - тапани, перкусија
2 Дискографија
Студиски албуми
* The Doors (јануари 1967)
* Strange Days (Октомври 1967)
* Waiting For The Sun (Јули 1968)
* The Soft Parade (Јули 1969)
* Morrison Hotel (февруари 1970)
* LA Woman (Април 1971)
* Other Voices (Октомври 1971)
* Full Circle (Јули 1972)
* An American Prayer: Jim Morrison (Ноември 1978)
Албуми во живо
* Absolutely Live (Јули 1970)
* Alive, She Cried (1983)
* Live At The Hollywood Bowl (Јуни 1987)
Компилации
* Weird Scenes Inside The Gold Mine (јануари 1972)
* 13 (Ноември 1970)
* The Doors Greatest Hits (1996)
* Legacy: The Absolute Best (Август 2003)